Diari Oficial de la Generalitat Valenciana


Sumari del DOGV 5764, del 16-05-2008 (2008/5690)

Resolució de 28 de març de 2008, de la Direcció General de Transports i Logística, per la qual s'acorda la publicació de la informació pública referent a la modificació de la concessió CVA-007 de la mercantil Autobuses de Dénia, SL, sobre la creació d'una nova línia Arenetes-les Rotes-Dénia-Hospital Comarcal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5764

Data del DOGV
:   16-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/5690


Data del document
:   28-03-2008

Organisme emissor
:   Conselleria d'Infraestructures i Transport

Tipus de document
:   Resolució

Resolució de 28 de març de 2008, de la Direcció General de Transports i Logística, per la qual s'acorda la publicació de la informació pública referent a la modificació de la concessió CVA-007 de la mercantil Autobuses de Dénia, SL, sobre la creació d'una nova línia Arenetes-les Rotes-Dénia-Hospital Comarcal. [2008/5690]  
Vista la sol·licitud presentada per l'empresa Autobuses de Dénia, SL, titular de la concessió del servici de transport de viatgers per carretera públic regular permanent d'ús general, Dénia-les Rotes i platges (CVA-007), en data 9 de novembre de 2007, sobre modificació del títol concessional per a la creació d'una nova línia denominada línia 5 Arenetes-les Rotes -Dénia-Hospital Comarcal.  
Vista la memòria presentada per l'empresa concessionària citada, segons el que establix l'article 79 del RD 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres, modificat pel RD 1225/2006, de 27 d'octubre, i vist així mateix el que establix l'article 80 de l'esmentat reglament.  
I tenint en compte les funcions atribuïdes al director general de Transports i Logística en virtut de l'article 14 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport, resolc:  
Primer  
Acordar la informació pública per un termini de quinze dies, comptadors des de l'endemà de la publicació, perquè els interessats puguen al·legar el que estimen oportú.  
Segon  
La publicació en el DOCV de la present resolució.  
Contra la present resolució, que no esgota la via administrativa, es pot interposar recurs d'alçada davant del secretari autonòmic d'Infraestructures i Transport, en el termini d'un mes, comptador a partir de l'endemà de la notificació, d'acord amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí de l'exercici de qualsevol altra acció que es crega oportuna.  
València, 28 de març de 2008.- El director general de Transports i Logística: Vicente Dómine Redondo.